Die raad van die distriksmunisipaliteit wat die Vryburg-omgewing bedien, het sy munisipale bestuurder ’n tweede keer vanjaar geskors omdat hy glo R150 miljoen by die nou omstrede VBS Mutual-bank belê het.
“Hy het die eerste sitting van sy tugverhoor verlede maand (in Junie) bygewoon, maar nie opgedaag vir die tweede sitting op 12 Julie nie. Daarna het hy skielik weer vir diens opgedaag voordat die tugverhoor afgehandel is. Hy het homself in sy kantoor wat gesluit was, ingedwing.”